text: Rumæner sov i stjålet bil
  05 september 2015 kl. 05.38
  Politipatrulje overraskede sovende rumæner, der lå i en stjålet bil. Han er nu varetægtsfængslet i fire uger.
  Om han var træt efter en hård nats arbejde, melder historien ikke noget om. Men faktum er, at en politipatrulje fra Syd- og Sønderjyllands Politi i nat overraskede en rumæner i en bil i Nørregade i Esbjerg.
  - Patruljen mistænkte ham først for at være spirituspåvirket og vækkede ham derfor. Det var imidlertid ikke tilfældet. Dog viste han viste sig at være en rumæner med indrejseforbud i en stjålet bil fra Odense, fortæller vagtchef Erik Lindholdt fra Syd- og Sønderjyllands Politi til TV SYD.
  Rumæneren havde ingen tyvekoster i bilen. Han er lørdag eftermiddag varetægtsfængslet i fire uger for indbrud, tyveri af bil og overtrædelse af indrejseforbud.
  En rumænske mand, der blev fundet sovende i Esbjerg, blev varetægtsfængslet i 4 uger for indbrud, tyveri af bil og indrejseforbud. #politidk
  
  Esbjergpatrulje spottede sovende rumæner i en bil, der var stjålet ifm. indbrud på Fyn. Pgl. har desuden indrejseforbud i Danmark. #politidk
  
  